ai4bharat/Pralekha huggingface dataset:
எரிசக்தி அமைச்சகம்
வரைவு மின்சார  திருத்த ஆணை, 2021 வெளியீடு
வரைவு மின்சார  திருத்த ஆணை, 2021-ஐ மத்திய எரிசக்தி அமைச்சகம் இன்று வெளியிட்டு, அதன் மீதான கருத்துக்களைக் கோரியுள்ளது. இந்த வரைவு ஆணை, அமைச்சகத்தின் இணையதளத்தில் வெளியிடப்பட்டுள்ளது.
மின்சாரத்தை பயன்படுத்தும் நுகர்வோருக்கான சில்லரை கட்டணத்தை குறைப்பதற்காகவும், விநியோக உரிமதாரரின் சுமையை குறைப்பதற்காகவும் எரிசக்தி அமைச்சகம் மேலும் ஓர் முக்கிய நடவடிக்கையை மேற்கொண்டுள்ளது. உற்பத்தி நிறுவனங்கள் தங்களது தொகையை மீட்பதற்காக எரிசக்தியை மூன்றாம் தரப்பிடம் விற்பதற்கு வாய்ப்பு வழங்கப்படுகிறது. இதன் மூலம் விநியோக உரிமதாரரின் நிலையான கட்டண சுமை குறைக்கப்படுகிறது.
மேலும் நிலுவைத் தொகையை செலுத்த முடியாத காரணத்தால் தாமத கட்டணத்திற்கான அபராத சுமையையும் விநியோக உரிமதாரர் எதிர்கொள்ள வேண்டியுள்ளது. உற்பத்தித் திட்டங்களில் முதலீட்டாளரது நம்பிக்கையை அதிகரிக்கவும், உரிமதாரரின் சுமையைக் குறைக்கவும், கட்டணம் செலுத்தும் முறையில் மாற்றம் கொண்டு வரப்பட்டுள்ளது. இதன்படி, முதன்முதலில் கொள்முதல் செய்யும் உரிமதாரரிடமிருந்து கட்டணம் முதலில் பெறப்படும். அதைத் தொடர்ந்து செலுத்துபவர்களிடமிருந்து அதே வரிசையில் கட்டணம் வசூலிக்கப்படும்.
மின்சார நுகர்வோர் மற்றும் ஒட்டுமொத்த எரிசக்தியின் நலனைக் கருத்தில் கொண்டு இந்தத் திருத்தங்கள் உருவாக்கப்பட்டுள்ளன.
வரைவு ஆணையை இங்கே காணலாம்:
https://static.pib.gov.in/WriteReadData/specificdocs/documents/2021/aug/doc202181911.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747362
தொழிலாளர் மற்றும் வேலைவாய்ப்பு அமைச்சகம்
2023 பிப்ரவரியில் இஎஸ்ஐ திட்டத்தின் கீழ் 16.03 லட்சம் புதிய தொழிலாளர்கள் சேர்க்கப்பட்டுள்ளனர்
தொழிலாளர் அரசு காப்பீட்டுக் கழகத்தால் வெளியிடப்பட்ட தற்காலிக சம்பளப் பட்டியல் தரவுகளின்படி, 2023 பிப்ரவரியில் இஎஸ்ஐ திட்டத்தின் கீழ் 16.03 லட்சம் புதிய தொழிலாளர்கள் சேர்க்கப்பட்டுள்ளனர்.
ஊழியர்களுக்கு சமூகப் பாதுகாப்பை உறுதி செய்யும் தொழிலாளர் அரசு காப்பீட்டுத் திட்டத்தின்கீழ், 2023 பிப்ரவரி மாதத்தில் சுமார் 11,000 புதிய தொழில் நிறுவனங்கள் பதிவு செய்யப்பட்டுள்ளதாக அந்த தரவுகள் தெரிவிக்கின்றன.
புதிதாக பதிவு செய்யப்பட்ட நிறுவனங்களில் பெரும்பாலான தொழிலாளர்கள் 25 வயது பிரிவினராக இருந்தனர். இம்மாதத்தில் மொத்தம் சேர்க்கப்பட்ட தொழிலாளர்களில் 46% அதாவது 7.42 லட்சம் தொழிலாளர்கள் இந்த வயது உடையவர்கள் ஆவர். நாட்டில் இளைஞர்கள் சிறந்த வேலைவாய்ப்பை பெறுகிறார்கள் என்பதை இது காட்டுகிறது.
2023 பிப்ரவரி மாத சம்பளப் பட்டியலின் பாலின ரீதியான பகுப்பாய்வின்படி இஎஸ்ஐ திட்டத்தின் கீழ் 3.12 லட்சம் பெண்கள் சேர்க்கப்பட்டுள்ளனர். 2023 பிப்ரவரி மாதத்தில் இஎஸ்ஐ திட்டத்தின் கீழ் மொத்தம் 49 மாறிய பாலின தொழிலாளர்கள் இருப்பதை புள்ளிவிவரம் காட்டுகிறது. தொழிலாளர் அரசு காப்பீட்டுக் கழகம் சமூகத்தின் அனைத்து தரப்பினருக்கும் பயனளிக்க உறுதிபூண்டிருப்பதை இது காட்டுகிறது.
புள்ளி விவர உருவாக்கம் தொடர் நடவடிக்கை என்பதால் இந்த சம்பளப் பட்டியல் தரவு தற்காலிகமானதாகும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19-ன் புதிய உருமாற்ற தொற்று குறித்த முக்கிய நிபுணர்கள் மற்றும் அதிகாரிகளுடன் நடத்திய ஆய்வுக் கூட்டத்திற்கு மத்திய சுகாதாரத்துறை அமைச்சர் டாக்டர் மன்சுக் மாண்டவியா தலைமை வகித்தார்
கொவிட்-19-ன் புதிய எக்ஸ்இ உருமாற்ற தொற்று குறித்த முக்கிய நிபுணர்கள் மற்றும் அதிகாரிகளுடன் நடத்திய ஆய்வுக் கூட்டத்திற்கு மத்திய சுகாதாரத்துறை அமைச்சர் டாக்டர் மன்சுக் மாண்டவியா தலைமை வகித்தார். நாட்டில் கொவிட்-19 தொற்றின் தற்போதைய நிலை குறித்து ஆய்வு செய்த அவர், புதிய உருமாற்ற தொற்றுக்கள் குறித்த கண்காணிப்பை அதிகரிக்க வேண்டும் என்று அதிகாரிகளுக்கு உத்தரவிட்டார்.
மருத்துவ உள்கட்டமைப்பு மற்றும் ஆதார வளம் குறித்து ஆய்வு செய்த டாக்டர் மாண்டவியா, கொவிட் சிகிச்சைக்கு தேவைப்படும் அத்தியாவசிய மருந்துகளின் இருப்பு நிலையை ஆய்வு செய்யுமாறு அதிகாரிகளுக்கு அறிவுறுத்தினார். தற்போது நடைபெற்று வரும் தடுப்பூசி செலுத்தும் இயக்கத்தை அதே வேகத்துடன் கையாண்டு அனைத்து தகுதியானவர்களுக்கும் தடுப்பூசி செலுத்த நடவடிக்கை எடுக்க வேண்டும் என்று கேட்டுக் கொண்டார்.
இந்தக் கூட்டத்தில் நித்தி ஆயோக்கின் சுகாதார உறுப்பினர் டாக்டர் வி கே பால், சுகாதாரத்துறை செயலர் திரு ராஜேஷ் பூஷன், எய்ம்ஸ் இயக்குனர் டாக்டர் ரன்தீப் குலேரியா, ஐசிஎம்ஆர் தலைமை இயக்குனர் டாக்டர் பல்ராம் பார்கவா உள்பட சுகாதார அமைச்சகத்தின் மூத்த அதிகாரிகள் கலந்து கொண்டனர்.
கலாசாரத்துறை அமைச்சகம்
கூச் பெகாரில் நடைபெற்ற ராஷ்டிரிய சன்ஸ்கிரிதி மகோத்சவ் நிறைவுற்றது
மேற்கு வங்கத்தில் உள்ள கூச் பெகாரில் அமைந்துள்ள ராஜ்பாரில் மூன்று நாட்களுக்கு நடைபெற்ற கலாச்சார திருவிழாவான ராஷ்டிரிய சன்ஸ்கிரிதி மகோத்சவத்தின் 11-வது பதிப்பு, புகழ்பெற்ற வங்க கலைக்குழுவான தோஹர் மற்றும் இதர கலைஞர்கள் மற்றும் உள்ளூர் குழுக்களின் நிகழ்ச்சிகளோடு நேற்று மாலை நிறைவுற்றது.
2021 பிப்ரவரி 14 அன்று மத்திய கலாச்சாரம் மற்றும் சுற்றுலாத்துறை இணை அமைச்சர்  திரு. பிரகலாத் சிங் படேல் முன்னிலையில், மேற்கு வங்க ஆளுநர் திரு. ஜக்தீப் தன்கர் இத்திருவிழாவை துவக்கி வைத்தார்.
டார்ஜிலிங்கில் பிப்ரவரி 22 முதல் 24 வரையிலும், முர்ஷிதாபாத்தில் பிப்ரவரி 27 முதல் 28 வரையிலும் இந்த திருவிழா தொடர்கிறது.
ஒரு மாநிலத்தின் நாட்டுப்புற மற்றும் பழங்குடி கலைகள், இசை, உணவுகள் மற்றும் கலாச்சாரத்தை மற்ற மாநிலங்களுக்கு எடுத்துரைப்பதில் முக்கிய பங்கு வகிக்கும் ராஷ்டிரிய சன்ஸ்கிரிதி மகோத்சவ், ‘ஒரே இந்தியா, ஒப்பற்ற இந்தியா’ என்னும் லட்சியமிக்க இலக்கை அடைய உதவுவதோடு, கலைஞர்கள் மற்றும் கைவினை கலைஞர்களின் வாழ்வாதாரத்திற்கு ஆதரவளிப்பதற்கான தளத்தையும் வழங்குகிறது.
மக்களை, குறிப்பாக இளைஞர்களை, அவர்களது பிரத்தியேக கலாச்சாரம், பன்முகத்தன்மை வாய்ந்த இயற்கை, தனிச்சிறப்பு வாய்ந்த விஷயங்கள் மற்றும் வரலாறோடு, இந்திய நாட்டின் சிறப்பியல்புகளை மையக்கருவாகக் கொண்டு, இந்நிகழ்வு இணைக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698701
நிதி அமைச்சகம்
அரசு பங்குகளின் விற்பனைக்கான ஏலம் 
இந்திய அரசு தனது பங்குகளின் விற்பனை ஏலத்திற்கான அறிவிப்பை வெளியிட்டுள்ளது. i) விலை அடிப்படையிலான ஏலத்தின் மூலமாக 3000 கோடி ரூபாய் மதிப்பிலான  2023-ம் ஆண்டின் அரசு பங்குகளில் 7.37% ii) விலை அடிப்படையிலான ஏலத்தின் மூலமாக 3000 கோடி ரூபாய் மதிப்பிலான  2028-ஆம் ஆண்டு அரசு பங்குகளில் 7.17% iii) விலை அடிப்படையிலான ஏலத்தின் மூலமாக 2000 கோடி ரூபாய் மதிப்பிலான  2035-க்கான அரசு பங்குகளில் 7.40% iv) விலை அடிப்படையிலான ஏலத்தின் மூலமாக 3000 கோடி ரூபாய் மதிப்பிலான  2046-ஆம் ஆண்டுக்கான அரசு பங்குகளில் 7.06%. இந்த ஏலங்கள் பலவகை விலை முறையைப் பயன்படுத்தி நடத்தப்படும்.
பங்குகளின் விற்பனையில் ஐந்து சதவீதம் வரை தகுதி உள்ள தனி நபர்களுக்கும், அரசு பாதுகாப்புப் பத்திரங்களின் ஏலத்தில் போட்டியற்ற ஏல வசதிக்கான திட்டத்தின்படி நிறுவனங்களுக்கும் ஒதுக்கப்படும்.
ஏலத்தின் முடிவுகள் இம்மாதம் 12-ம் தேதியன்று அறிவிக்கப்படும். ஏலத்தில் வெற்றி பெற்றவர்கள் இம்மாதம் 15-ம் தேதியன்று கட்டணத்தை செலுத்த வேண்டும்.
----
(Visitor Counter : 69
வணிகம் மற்றும் தொழில்துறை அமைச்சகம்
18-வது ஆசியான் - இந்தியா பொருளாதார அமைச்சர்களின் ஆலோசனைக் கூட்டம்
மத்திய வர்த்தகம் மற்றும் தொழில்துறை இணை அமைச்சர் திருமதி. அனுப்பிரியா படேல் மற்றும் புரூனெய் தருசலம் நாட்டின் நிதி மற்றும் பொருளாதார அமைச்சர் மேதகு டத்தோ டாக்டர் அமீன் லியூ அப்துல்லா ஆகியோர் தலைமையில் இன்று  18-வது ஆசியான் - இந்தியா பொருளாதார அமைச்சர்களின் ஆலோசனைக் கூட்டம், காணொலி வாயிலாக நடைபெற்றது.
புரூனெய், கம்போடியா, இந்தோனேசியா, லாவோஸ், மலேசியா, மியன்மார், பிலிப்பைன்ஸ், சிங்கப்பூர், தாய்லாந்து மற்றும் வியட்நாம் ஆகிய ஆசியான் நாடுகளைச் சேர்ந்த பொருளாதார அமைச்சர்கள் இந்தக் கூட்டத்தில் கலந்து கொண்டனர்.
தற்போதைய பெருந்தொற்று நிலவரம் குறித்து கேட்டறிந்த அமைச்சர்கள், பொருளாதாரத்தின் மீதான பெருந்தொற்றின் தாக்கத்தைக் குறைப்பதற்கு ஒன்றிணைந்த நடவடிக்கைகளை மேற்கொள்ள தங்களது உறுதித் தன்மையை வெளிப்படுத்தினர். ஆசியான் மற்றும் இந்தியா இடையே உள்ள ஆழ்ந்த வர்த்தகம், முதலீடுகள், பெருந்தொற்றைக் கட்டுப்படுத்துவதில் வர்த்தக கூட்டாளர்களின் பரஸ்பர ஆதரவு ஆகியவற்றை அமைச்சர்கள் பாராட்டினார்கள்.
பெருந்தொற்றின் சவால்களை எதிர்கொள்வதற்காக பிரம்மாண்ட தடுப்பூசித்திட்டம், திறன் மேம்பாடு, பொருளாதார முயற்சிகள் ஆகியவற்றில் இந்தியா தற்போது கவனம் செலுத்தி வருவதாகக் கூட்டத்தின் போது அமைச்சர் திருமதி. அனுப்பிரியா படேல் தெரிவித்தார். வேளாண்மை, வங்கி, காப்பீடு, தளவாடங்கள், பெருநிறுவனச் சட்டங்கள், முதலீடு உள்ளிட்ட பல்வேறு துறைகளில் இந்தியா மேற்கொண்டுள்ள விரிவான சீர்திருத்தங்களை அவர் எடுத்துரைத்தார். இந்தியாவில் சுகாதாரம் மற்றும் மருந்தகம் உள்ளிட்ட சாத்தியக்கூறுகள் அதிகம் உள்ள துறைகளில் முதலீடு செய்யுமாறு ஆசியான் நாடுகளுக்கு அவர் அழைப்பு விடுத்தார். ஆசியான் இந்திய பொருளாதாரக் கூட்டணியை மேம்படுத்துவதற்கான ஆசியான் - இந்தியா வர்த்தகக் கவுன்சிலின் பரிந்துரைகளை அமைச்சர்கள் கேட்டறிந்தனர்.
சரக்குகள் குறித்த ஆசியான் இந்திய வர்த்தக ஒப்பந்தத்தை விரைவில் தொடங்குவது தொடர்பாகவும் கூட்டத்தின் போது விவாதிக்கப்பட்டது. வர்த்தக ஏற்பாடு, அனைவருக்கும் பயனளிக்கக் கூடிய வகையிலும் கூட்டாளர்களின் இலட்சியங்களை சமன்படுத்தும் வகையிலும் இருக்க வேண்டும் என்று திருமதி. படேல் கூறினார். ஆசியான் அமைப்புடன் இந்தியா கொண்டுள்ள பொருளாதாரக் கூட்டணியின் முக்கியத்துவத்தையும், கூட்டணி நாடுகளுக்கு இடையேயான வலுவான வரலாற்றுச் சிறப்புமிக்க கலாச்சார உறவுகள் குறித்தும் வலியுறுத்திய அவர், பெருந்தொற்றுக்குப் பிந்தைய காலகட்டத்தில் ஆசியான் அமைப்பின் மீள் நடவடிக்கைகளுக்கு இந்தியாவின் ஆதரவை உறுதிப்படுத்தினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754798
(Visitor Counter : 221
ஜல்சக்தி அமைச்சகம்
ஜல்ஜீவன் இயக்கம் 50% பணிகளை முடித்து சாதனை
நாட்டில் உள்ள அனைத்து கிராமப்புற வீடுகளுக்கும், பாதுகாக்கப்பட்ட குடிநீர் வழங்குவதென்ற பிரதமர் திரு.நரேந்திர மோடியின் தொலைநோக்குப் பார்வையை மனதிற்கொண்டு, கிராமப்புறங்களில் உள்ள 50% வீடுகளுக்கு குழாய்வழி குடிநீர் இணைப்பை வழங்கி நாடு சாதனை படைத்துள்ளது. கோவா, தெலங்கானா, அந்தமான் & நிக்கோபார் தீவுகள், தாத்ரா & நாகர் ஹவேலி மற்றும் டாமன் & டையூ, புதுச்சேரி மற்றும் ஹரியானா -வில் வீடுகளுக்கு ஏற்கனவே 100% குடிநீர் இணைப்பு வழங்கி சாதனை படைக்கப்பட்டுள்ளது. பஞ்சாப், குஜராத், ஹிமாச்சலபிரதேசம் மற்றும் பீகார் மாநிலங்கள் 90%-க்கும் மேல் பணிகளை முடித்து, ‘அனைத்து வீடுகளுக்கும் குடிநீர்‘ இணைப்பு என்ற நிலையை நோக்கிச் சென்று கொண்டிருக்கின்றன.
மகாத்மா காந்தியின் ‘கிராம சுயராஜ்யம்‘ என்ற கனவை நனவாக்கும் விதமாக, பஞ்சாயத்து ராஜ் அமைப்புகளுக்கு அதிகாரமளித்து, குடிநீர் வினியோகத் திட்டங்களில் சமுதாயத்தை ஈடுபடுத்துவதே ஜல் ஜீவன் இயக்கத்தின் நோக்கம். பல்வேறு மாநிலங்கள் / யூனியன் பிரதேசங்களில் உள்ள 9.59 கோடிக்கும் மேற்பட்ட கிராமப்புற வீடுகளுக்கு, குழாய்வழி குடிநீர் இணைப்பு வழங்கப்பட்டுள்ளது. இந்த வீடுகளில் வசிக்கும் பெண்களும், சிறுமிகளும், சுட்டெரிக்கும் வெயில், மழை, உறைபனிக்கிடையேயும், தண்ணீர் தேடி நீண்டதொலைவுக்கு நடந்து செல்லும் அவலத்திலிருந்து விடுபட்டுள்ளனர். மத்திய அரசின் முன்னோடித் திட்டமான அனைத்து வீடுகளுக்கும் குழாய்வழி குடிநீர் வழங்கும் ஜல் ஜீவன் திட்டத்தை, ஜல் சக்தி அமைச்சகம், மாநிலங்கள் /யூனியன் பிரதேச அரசுகளுடன் இணைந்து, 2024-ம் ஆண்டுக்குள் கிராமப்புறங்களில் உள்ள அனைத்து வீடுகளுக்கும் குழாய்வழி குடிநீர் இணைப்பு வழங்குவதை உறுதி செய்யும்.
2019-ம் ஆண்டு ஜல் ஜீவன் இயக்கம் தொடங்கப்பட்டபோது, 3.23 வீடுகள், அதாவது 17% கிராமப்புற மக்கள் தான், குழாய்வழி குடிநீர் வசதியைப் பெற்றிருந்தனர். ஆனால், 27.05.2022 நிலவரப்படி, 108 மாவட்டங்களில், 1,222 வட்டாரங்களில், 71,667 கிராமப் பஞ்சாயத்துகள் மற்றும் 1,51,171 கிராமங்கள் குழாய்வழி குடிநீர் இணைப்பைப் பெற்றுள்ளன. இந்தக் கிராமங்களில் உள்ள அனைத்து வீடுகளுக்கும், குழாய் வழி குடிநீர் இணைப்பு வழங்கப்பட்டுள்ளது.
இந்த ஆண்டு, நாடு ‘சுதந்திர அமிர்தப் பெருவிழா‘-வைக் கொண்டாடி வரும் வேளையில், சிறப்பு கிராமசபைக் கூட்டங்கள் நடத்தப்பட்டு, குடிநீர் திட்டங்கள் குறித்து விரிவாக விவாதிக்கப்பட்டு வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1828956
தேர்தல் ஆணையம்
கொவிட்-19ன் போது பின்பற்றப்படும் வழிமுறைகளைக் கருத்தில் கொண்டு பிகாரின் தேசிய மற்றும் அங்கீகரிக்கப்பட்ட அரசியல் கட்சிகளின் பிரச்சார நேரம் இருமடங்கு நீட்டிப்பு
கொரோனா தொற்றினால் அறிவிக்கப்பட்டுள்ள வழிமுறைகளைக் கருத்தில் கொண்டு, பிகாரில் நடைபெற உள்ள சட்டப்பேரவைத் தேர்தலின்போது தேசிய மற்றும் அங்கீகரிக்கப்பட்ட அரசியல் கட்சிகள், தூர்தர்ஷன் மற்றும் ஆல் இந்தியா ரேடியோவில் நிகழ்த்தும் பிரச்சாரத்தின் நேரத்தை இந்திய தேர்தல் ஆணையம் இருமடங்காக நீட்டித்துள்ளது. பிரசார் பாரதி நிறுவனத்துடன் நடைபெற்ற ஆலோசனைக்குப் பிறகு இந்த முடிவு எடுக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663194
-----
(Visitor Counter : 123
நிதி அமைச்சகம்
17 மாநிலங்களுக்கு வருவாய் பற்றாக்குறை மானியமாக ரூ.9,871 கோடி விடுவிப்பு
வருவாய் பற்றாக்குறை மானியமாக தமிழகத்திற்கு இந்த மாதம் ரூ.183.67 கோடியை மத்திய அரசு விடுவித்துள்ளது. இந்த தொகையையும் சேர்த்து தமிழகத்திற்கு 2021-22 ஆம் ஆண்டில் இதுவரை, ரூ.1836.67 கோடியை விடுவித்துள்ளது.
வருவாய் பகிர்வுக்குப் பிந்தைய, வருவாய் பற்றாக்குறை மானியமாக 17 மாநிலங்களுக்கு மத்திய நிதியமைச்சகத்தின் செலவினத் துறை ரூ.9,871 கோடியை இன்று விடுவித்துள்ளது. இது மாநிலங்களுக்கு விடுவிக்கப்பட்ட மானியத்தின் 10-வது தவணையாகும். தகுதி வாய்ந்த மாநிலங்களுக்கு நடப்பு நிதியாண்டில் இதுவரை ரூ.98,710 கோடி விடுவிக்கப்பட்டுள்ளது.
அரசியல் சாசனத்தின் 275-வது பிரிவின்படியும், வருவாய் பகிர்வுக்குப் பிந்தைய மாநிலங்களின் வருவாய் பற்றாக்குறையை ஈடுகட்டும் வகையில் 15-வது நிதிக்குழு பரிந்துரையின் அடிப்படையில் மாதம் தோறும் இந்தத் தவணைத் தொகை விடுவிக்கப்பட்டு வருகிறது.
மேலும் விவரங்களுக்கு ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1787956
(Visitor Counter : 151
பாதுகாப்பு அமைச்சகம்
முப்படைத் தளபதிகளின் 36-வது மாநாடு - தெற்கு போர்ட் ப்ளேரில் நடைபெற்றது
முப்படைத் தளபதிகளின் 36-வது மாநாடு, 2022 செப்டம்பர் 12,13 ஆகிய தேதிகளில் அந்தமான் மற்றும் நிகோபார் தீவுகளில் நடைபெற்றது. இந்த இரண்டுநாள் மாநாட்டில், அந்தமான், நிகோபார் கமான்ட் லெப்டினண்ட் தலைமை தளபதி ஜெனரல் அஜய் சிங், தெற்கு தீவின் லெப்டினண்ட் ஜெனரல் ஜேஎஸ். நைன், மேற்கு கடற்படை தீவின் வைஸ் அட்மிரல் அஜேந்திர பகதூர் சிங், தெற்கு கடற்படை தீவின் வைஸ் அட்மிரல் ஹம்பிஹோலி, தென்பிராந்திய விமானப்படை தளபதி ஏர் மார்ஷல் ஜே.சலபதி, கிழக்கு கடற்படை வைஸ் அட்மிரல் ஏ.டி.எம். சஞ்சய் வத்சயன் உள்ளிட்டோர் கலந்து கொண்டனர்.
இந்தியப் பெருங்கடல் பகுதியில் புவியியல் சார்ந்த சாத்தியக் கூறுகள் மற்றும் உள்கட்டமைப்பு, முப்படைகளின் பிராந்திய நடவடிக்கைகளை ஒருங்கிணைத்தல், முப்படைகளின் வளர்ச்சியை அதிகரிப்பதற்கான வழிகள் மற்றும் முப்படைகளின் தயார் நிலை குறித்தும் ஆலோசிக்கப்பட்டது.
இந்த மாநாடு, இந்தியாவின் கடல்சார் சேவை, ஒருங்கிணைந்த சேவை, திறன்களின் கூட்டு பலத்தை அதிகரித்தல் உள்ளிட்டவற்றை நோக்கமாகக் கொண்டது. மேலும், தற்கால பாதுகாப்பு முன்னுதாரணங்களை நிவர்த்தி செய்வதில் கவனம் செலுத்தியது. மேலும், போர்த் திறனை மேம்படுத்துவதற்கும், செல்பாடுகளை மிகவும் பயனுள்ளதாக, திறமையாக மாற்றுவதற்கான வழிகள் குறித்தும் ஆய்வு செய்தது.
பஞ்சாயத்து ராஜ் அமைச்சகம்
பஞ்சாயத்து ராஜ் அமைச்சகத்தின் இந்த ஆண்டுக்கான செயல்பாடுகள் குறித்த கண்ணோட்டம்
கிராமப் பகுதிகளில் மேம்படுத்தப்பட்ட தொழில்நுட்பத்துடன் சர்வே மேற்கொள்ளும் ஸ்வமிதா திட்டம், ஒவ்வொரு கிராமப்புற நில உரிமையாளருக்கும் “உரிமைகள் பதிவேடு” வழங்குவதன் மூலம் கிராமப்புற இந்தியாவின் பொருளாதார முன்னேற்றத்துக்கு வழிவகுக்கும் நோக்கத்துடன் தேசிய பஞ்சாயத்து ராஜ் தினமான 2020 ஏப்ரல் மாதம் 24-ந் தேதி பிரதமரால் தொடங்கப்பட்டது.
முதல் கட்டமாக இத்திட்டம் முன்னோடியாக , ஹரியானா, கர்நாடகா, மத்தியப் பிரதேசம், மகாராஷ்டிரா, உத்தரப் பிரதேசம், உத்தரகாண்ட், பஞ்சாப், ராஜஸ்தான், ஆந்திரப் பிரதேசம் ஆகிய மாநிலங்களில் மேற்கொள்ளப்பட்டது.
இரண்டாவது கட்டமாக 2025க்குள் மீதமுள்ள கிராமங்களின் முழுமையான கணக்கெடுப்பு மேற்கொள்ளப்படும்.
2022 ஆம் ஆண்டில் ஸ்வமிதா திட்டத்தின் கீழ் சாதனைகள்
டிசம்பர் 2022 நிலவரப்படி, 2,03,118 கிராமங்களில் ட்ரோன் மூலம் மேற்கொள்ளப்பட்டது.
தாத்ரா, நாகர் ஹவேலி, டாமன் மற்றும் டையூ, தில்லி, ஹரியானா, லட்சத்தீவுகள், புதுச்சேரி, உத்தரகண்ட், கோவா, அந்தமான் மற்றும் நிக்கோபார் தீவுகளில் ட்ரோன் மூலம் செயல்படுத்தப்பட்டது.
ஹரியானா மற்றும் உத்தரகண்ட் மாநிலத்தில் வசிக்கும் அனைத்து கிராமங்களுக்கும் சொத்து அட்டைகள் தயார் செய்யப்பட்டுள்ளன. யூனியன் பிரதேசமான புதுச்சேரியில் அட்டைகள் தயாரித்தல் மற்றும் விநியோகம் விரைவில் முடிக்கப்படும்.
பஞ்சாயத்து ராஜ் அமைப்புகளில் , மின்-ஆளுமையை வலுப்படுத்துவதற்காக, இ கிராம் சுயராஜ் எளிமைப்படுத்தப்பட்ட வேலை அடிப்படையிலான கணக்கியல் விண்ணப்பம், ஏப்ரல் 24, 2020 அன்று தேசிய பஞ்சாயத்து ராஜ் தினத்தன்று தொடங்கப்பட்டது. இது செயல்பாடுகளை ஒருங்கிணைத்து உருவாக்கப்பட்டுள்ளது.
பயனாளிகளின் விவரங்களை ஒருங்கிணைத்தல்:
வெளிப்படைத்தன்மையை மேம்படுத்தவும், பஞ்சாயத்துகளுக்கு அதிகாரம் அளிக்கவும், பஞ்சாயத்து ராஜ் அமைச்சகம், பல்வேறு மத்திய அமைச்சகங்கள்/ துறைகளின் பயனாளிகளின் விவரங்களை இ-கிராம்ஸ்வராஜ் விண்ணப்பத்துடன் ஒருங்கிணைத்து வருகிறது.
நடப்பு ஆண்டில் பதினைந்து நிதி ஆணையத்தின் கீழ் எடுக்கப்பட்ட நடவடிக்கைகளுக்காக 2.05 லட்சம் சொத்துகளின் புகைப்படங்கள் கிராம பஞ்சாயத்துகளால் பதிவேற்றப்பட்டுள்ளன.
குடிமக்கள் சாசனம்
சேவைகளின் தரநிலை, தகவல், தேர்வு மற்றும் ஆலோசனை, பாகுபாடு இல்லாமை மற்றும் அணுகல், குறை நிவர்த்தி, மரியாதை மற்றும் பணத்திற்கான மதிப்பு ஆகியவற்றில் பஞ்சாயத்து ராஜ் அமைப்புகளின் குடிமக்களுக்கு அர்ப்பணிப்புடன் கவனம் செலுத்தும் வகையில், அமைச்சகம் தளத்தை வழங்கியுள்ளது
பஞ்சாயத்து ராஜ்வமைப்புகளின் திறன் மேம்பாடு
பஞ்சாயத்து ராஜ் அமைப்புகளின் திறன் உருவாக்கம், பஞ்சாயத்து ராஜ் அமைச்சகத்தின் முக்கிய நடவடிக்கைகளில் ஒன்றாகும். அமைச்சகம் மற்றும் பல துறைகளுக்கு இடையேயான ஒருங்கிணைப்புக்கான தொழில்நுட்ப மற்றும் நிறுவன ஆதரவை வழங்கி வருகிறது. திறன் மேம்பாட்டின் கீழ், அதிகாரப் பகிர்வை மேம்படுத்துவதற்கும், உள்ளூர் நிர்வாகத்திற்கான தீர்வுகளைக் கண்டறிவதற்கும், கிராமப்புற இந்தியாவை வலுப்படுத்துவதற்கும் இந்த ஆதரவு வழங்கப்படுகிறது.
புதுப்பிக்கப்பட்ட தேசிய கிராம ஸ்வராஜ் இயக்கம் நாட்டின் அனைத்து மாநிலங்களுக்கும் யூனியன் பிரதேசங்களுக்கும் நீட்டிக்கப்படும். புதுப்பிக்கப்பட்ட இந்த இயக்கத்தின் கீழ், 12 மாநிலங்கள்  மற்றும் பிற செயல்படுத்தும் முகமைகளுக்கு ரூ.435.34 கோடி விடுவிக்கப்பட்டுள்ளது.
குடியரசுத் துணைத் தலைவர் செயலகம்
நீங்கள் எந்த நாட்டில் இருக்கிறீர்களோ அந்த நாட்டின் சட்டத் திட்டங்களைப் பின்பற்றுங்கள்; அதே சமயம் உங்கள் தாய்நாட்டின் சிறப்புகளை மனதாரப் போற்றுங்கள்: குடியரசுத் துணைத் தலைவர்
“நீங்கள் எந்த நாட்டில் வாழ்கிறீர்களோ அந்த நாட்டின் சட்ட திட்டங்களைப் பின்பற்றுங்கள், அதே சமயம் உங்கள் தாய்நாட்டின் சிறப்புகளை என்றும் மனதார போற்றி மதியுங்கள். நீங்கள் இந்திய நாட்டின் தூதுவர்களாக பணிபுரிந்து மற்ற நாடுகளில் நமது கலாச்சார மாண்பினை நிலைநிறுத்த வேண்டும்” என்று குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். இந்தியாவுக்கு சுற்றுப்பயணம் வந்துள்ள, வளைகுடா நாடுகளில் பயிலும் வெளிநாடுவாழ் இந்திய மாணவர்களிடம் உரையாற்றிய போது அவர் இதனைத் தெரிவித்தார். இந்த மாணவர்கள் ஏஷியாநெட் செய்தி நிறுவனம் நடத்திய “இந்தியராய் இருப்பதில் பெருமைப்படுங்கள் – 2019” என்ற போட்டியில் வெற்றி பெற்றவர்கள் என்பது குறிப்பிடத்தக்கது.
இன்று உலகம் சர்வதேச கிராமமாக சுருங்கியுள்ளது. அதனால் மாணவர்கள் சர்வதேச குடிமக்களாக இருக்க வேண்டும். அதே சமயம் வேதங்கள் மற்றும் உபநிஷத்துக்களில் தெரிவிக்கப்பட்டுள்ள நமது பாரம்பரியம், கலாச்சாரம், வரலாறு போன்றவற்றை தெளிவாகப் புரிந்து கொள்ள வேண்டும் என்றும் அவர் தெரிவித்தார்.
“வாசுதேவ குடும்பகம்” என்ற இந்தியாவின் உயர்ந்த தத்துவத்தை எடுத்துரைத்த குடியரசுத் துணைத் தலைவர், இந்தியா ஒரு போதும் எந்த நாட்டையும் தாக்கியதில்லை; எப்பொழுதும் அனைவருடனும் அமைதியாக வாழ வேண்டும் என்பதில் நம்பிக்கை கொண்டது என்று குறிப்பிட்டார்.
இந்தியாவின் பொருளாதார வளர்ச்சி குறித்து எடுத்துரைத்த திரு. வெங்கையா நாயுடு, உலகப் பொருளாதார தேக்க நிலையில் இந்தியப் பொருளாதாரம் வளர்ந்து, மொத்த உள்நாட்டு உற்பத்தியின் வளர்ச்சி 7 சதவீதத்திற்கும் அதிகமாக தொடர்ந்து நிலைத்து வருகிறது என்று குறிப்பிட்டார்.
இந்தியாவிற்கு பயணம் மேற்கொள்வதன் மூலம் மாணவர்களுக்கு இப்படிப்பட்ட அனுபவத்தை கிடைக்கச் செய்யும் வாய்ப்பை அளித்ததற்காக ஏஷியாநெட் செய்தி நிறுவனத்திற்கு குடியரசுத் துணைத் தலைவர் வாழ்த்துத் தெரிவித்தார்.
பிரதமர் அலுவலகம்
பிரதமர் தான் மேற்கொள்ளவிருக்கும் கர்நாடகா பயணத்தின் சிறப்பம்சங்களைப் பகிர்ந்து கொண்டுள்ளார்
பிரதமர் நரேந்திர மோடி நாளை கர்நாடகாவில் பயணம் மேற்கொள்கிறார்
இது குறித்து அவர் தனது ட்வீட்டர் பதிவில் கூறியிருப்பதாவது,
“நான் நாளை, மார்ச் 12ஆம் தேதி, கர்நாடகாவில் இருப்பேன். ரூ. 16,000 கோடி மதிப்பிலான வளர்ச்சிப் பணிகளைத் துவக்கி வைக்கவும் அடிக்கல்நாட்டவும், மாண்டியா மற்றும் ஹுப்பள்ளி-தர்வாட் நிகழ்ச்சிகளில் கலந்து கொள்கிறேன்.
https://www.pib.gov.in/PressReleseDetail.aspx?PRID=1905535
"மாண்டியாவில், நாளை, மார்ச் 12, பெங்களூரு-மைசூரு விரைவுச்சாலை நாட்டுக்கு அர்ப்பணிக்கப்படும். மைசூரு-குஷால் நகர் நெடுஞ்சாலைக்கான அடிக்கல் நாட்டப்படும். இந்தத் திட்டங்கள் இணைப்பு மற்றும் சமூக-பொருளாதார வளர்ச்சியை அதிகரிக்கும்.
"ஹுப்பள்ளி- தார்வாட்டில் நடைபெறும் வளர்ச்சிப் பணிகள் பல்வேறு துறைகளை உள்ளடக்கியது. ஐஐடி தார்வாட் மற்றும் ஸ்ரீ சித்தாரூட சுவாமிஜி ஹூப்பள்ளி ரயில் நிலையத்தில் உலகின் மிக நீளமான ரயில்வே நடைமேடை நாட்டுக்கு அர்ப்பணிக்கப்படும். குடிநீர் திட்டத்திற்கான அடிக்கல் நாட்டப்படும்."
கர்நாடகாவின் வளர்ச்சித் திட்டங்கள் குறித்து நாடாளுமன்ற உறுப்பினர் பிரதாப் சிம்ஹாவின் ட்வீட்டிற்குப் பதிலளித்த பிரதமர், 'எங்களது அரசு இணைப்பு மற்றும் பொருளாதார முன்னேற்றத்தை அதிகரிக்கச் செயல்படுகிறது. மைசூரு மற்றும் பெங்களூரு இடையேயான விரைவுச் சாலை வளர்ச்சிக்கான பாதையில் ஒரு படியாகும்’, என்று கூறியுள்ளார்.
அவர் ட்வீட்டர் பதிவில்,
"ನಮ್ಮ ಸರ್ಕಾರ ಸಂಪರ್ಕ ಮತ್ತು ಆರ್ಥಿಕ ಪ್ರಗತಿಗೆ ಉತ್ತೇಜನ ನೀಡುವತ್ತ ಕೆಲಸ ಮಾಡುತ್ತಿದೆ. ಮೈಸೂರು ಮತ್ತು ಬೆಂಗಳೂರು ನಡುವಿನ ಹೆದ್ದಾರಿ ಮಾರ್ಗ ಆ ದಿಕ್ಕಿನತ್ತ ಹೆಜ್ಜೆಯಾಗಿದೆ."
மறுவடிவமைக்கப்பட்ட ஹோசப்பேட்டை ரயில் நிலையம் குறித்து தூர்தர்ஷன் செய்திப் பிரிவு வெளியிட்டுள்ள ட்வீட்டிற்குப் பதிலளித்துப் பிரதமர் பின்வருமாறு ட்வீட் செய்துள்ளார்:
"ஹோசப்பேட்டை மக்களுக்கு வாழ்த்துகள். இணைப்பு மற்றும் வர்த்தகத்திற்கான ஊக்கம், அதிலும் கூடுதலாகக் கலாச்சார இணைப்புடன் வளர்கிறது."
தார்வாட் தொடர்பான திட்டங்கள் குறித்து மத்திய அமைச்சர் திரு. பிரகலாத் ஜோஷியின் ட்வீட்டுக்கு பதிலளிக்கும் வகையில், பிரதமர் ட்வீட்டரில்,
"ஹுப்பள்ளி-தார்வாட் மக்களுக்கு 'வாழ்க்கையை எளிதாக்கும்' புதிய பணிகள் நாளை தொடங்கப்படும்." என்று கூறியுள்ளார்.
எஃகுத்துறை அமைச்சகம்
விடுதலையின் அம்ரித் மகோத்ஸவம்: என்எம்டிசி நிறுவனம், கிரேஸ் கேன்சர் அறக்கட்டளையுடன் இணைந்து 2021 சுதந்திர ஓட்டத்தை தொடங்கியது
மத்திய எஃகு துறை அமைச்சகத்தின் கீழ் செயல்படும் தேசிய கனிம வளர்ச்சி நிறுவனம், குளோபல் கிரேஸ் கேன்சர் ஓட்டத்தை ஐதராபாத்தில் நேற்று தொடங்கியது. இந்நிகழச்சியில், தலைமை விருந்தினராக தெலங்கானா ஆளுநர் மற்றும் புதுவை துணை நிலை ஆளுநர் டாக்டர் தமிழிசை சவுந்தர ராஜன், கவுரவ விருந்தினர்களாக என்எம்டிசி தலைமை நிர்வாக இயக்குனர் திரு சுமித் தேவ் மற்றும் கிரேஸ் கேன்சர் அறக்கட்டளையின் தலைமை நிர்வாக அதிகாரி டாக்டர்.சின்னபாபு சுங்கவள்ளி ஆகியோர் கலந்து கொண்டனர். விடுதலையின் அம்ரித் மகோத்ஸவத்தின் ஒரு பகுதியாக, நடைபெறும் ஃபிட் இந்தியா இயக்கத்தை கருத்தில்கொண்டு, ஐதராபாத்தில் இன்று நடைபெற்ற புற்றுநோய் விழிப்புணர்வு ஓட்டத்துக்கு என்எம்டிசி ஆதரவு அளித்தது.
இந்நிகழ்ச்சியை புற்று நோயாளிகளுக்கு டாக்டர் தமிழிசை சௌந்தர ராஜன் அர்ப்பணித்தார். இந்நிகழ்ச்சியில் பேசிய டாக்டர் தமிழிசை சவுந்தரராஜன், புற்றுநோயில் இருந்து விடுபட, ஒவ்வொருவரும் போராட வேண்டும் என ஊக்குவித்தார்.
திரு சுமித் தேவ் பேசுகையில், புற்று நோய் இறப்பு வீதம் அதிகரிப்பதாகவும், இது குறித்து விழிப்புணர்வை ஏற்படுத்துவது சமூக பொறுப்பு எனவும் கூறினார்.
ஐதராபாத் மற்றும் உலகம் முழுவதும், 5 ஆயிரம், 10 ஆயிரம் மற்றும் 21.1 ஆயிரம் மீட்டர் பிரிவுகளில் மராத்தான் சுதந்திர ஓட்டத்தை நடத்த கிரேஸ் கேன்சர் அறக்கட்டளையுடன் என்எம்டிசி இணைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753780
-----
(Visitor Counter : 198
நிலக்கரி அமைச்சகம்
என்எல்சி இந்தியா மருத்துவமனையில் நவீன இதயநோய் சிகிச்சை மையம் தொடங்கப்பட்டது
என்எல்சி இந்தியா மருத்துவமனையில் நவீன இதயநோய் சிகிச்சை மையத்தை என் எல் சி இந்தியா நிறுவனத்தின் தலைவரும் மேலாண்மை இயக்குனருமான திரு ராகேஷ் குமார் தொடங்கிவைத்தார்.
என்எல்சி இந்தியா மருத்துவமனை மற்றும் பங்குதாரர்களால் பரிந்துரைக்கப்படும் நோயாளிகளுக்கு எந்தவகையான இதய நோய்க்கும் புறநோயாளி சேவைகள் மற்றும் உள்நோயாளி சிகிச்சை வழங்கத் தமிழ்நாட்டின் கடலூர் மாவட்டத்தில் அதிநவீன பரிசோதனைக்கூடமாக இது மட்டுமே உள்ளது. பொதுமக்களுக்கும் இது திறந்திருக்கும். ஆஞ்சியோக்ராம், அவசர சிகிச்சை மற்றும் புறப்பகுதி ஆஞ்சியோபிளாஸ்டி, பேஸ்மேக்கர் பொருத்துதல் மற்றும் பிற பரிசோதனைகளும் சிகிச்சைகளும் இங்கு மேற்கொள்ளப்படும்.
அனைத்து மருத்துவ அவசர சிகிச்சைகளையும் கையாளும் வகையில் இந்த மையம் உள்ளது. 25 படுக்கைகள் கொண்ட இந்த மையத்தில்  உட்பட அனைத்து வசதிகளும் உள்ளன. அடுத்தமாத வாக்கில் இவை அனைத்தும் முழுமையாக செயல்பாட்டுக்கு வரும்.
நெய்வேலி நகர்ப் பகுதியில் உள்ள மத்திய கட்டுப்பாட்டு அறையில் இணைய நெறிமுறைகள் அடிப்படையிலான கண்காணிப்பு முறையையும் திரு குமார் தொடங்கிவைத்தார். பொலிவுறு நகரத் திட்டத்தின் ஒரு பகுதியாக நெய்வேலி நகரின் பாதுகாப்பு மற்றும் பந்தோபஸ்த்தை நோக்கமாகக்கொண்டு இது அமைக்கப்பட்டுள்ளது. ரூ. 13.40 கோடி செலவிலான இந்தத் திட்டத்தின் கீழ் முக்கியமான மற்றும் பாதிப்புக்குள்ளாகும் இடங்களில் 322 புல்லட் கேமராக்களும் 14 தானியங்கி நம்பர் ப்ளேட் கேமராக்களும் பொருத்தப்பட்டுள்ளன.
பிரதமர் அலுவலகம்
திருமதி தீபாலி ஜவேரி, திரு ஓடா ஆகியோர் ஜப்பானில் உள்ள ஜோடோ தீயணைப்பு நிலையத்தின் விருது பெற்றமைக்காக பிரதமர் மகிழ்ச்சி தெரிவித்துள்ளார்
கடந்த 2022-ம் ஆண்டு அக்டோபர் மாதம் டோக்கியோவில் நடைபெற்ற தாண்டியா மஸ்தி நிகழ்ச்சியின் போது உடல்நலக்குறைவு ஏற்பட்ட ஒருவரை சிபிஆர் மற்றும் ஏஇடி சிகிச்சை மூலம் காப்பாற்றியதற்காக ஜப்பானில் வசிக்கும் இந்தியர் திருமதி தீபாலி ஜவேரிக்கு, ஜப்பானில் உள்ள ஜோடோ தீயணைப்பு நிலையத்தில் திரு ஓடா விருது வழங்கியமைக்காக பிரதமர் திரு நரேந்திர மோடி மகிழ்ச்சி தெரிவித்துள்ளார்.
இந்தியாவில் உள்ள ஜப்பான் தூதரகத்தின் ட்விட்டர் பதிவுக்கு பிரதமர் பதிலளித்திருப்பதாவது;
“இதை அறிவது மகிழ்ச்சி அடைகிறேன், பாதிக்கப்பட்ட எந்தவொரு நபருக்கும் உரிய நேரத்தில் உதவி புரிவது முக்கியம் என்பதை இது சுட்டிக்காட்டுகிறது.”